
	Opis dejavnosti:


	NEMŠKA URICA
	1. in 2. razred
	Učenci se bodo preko igre, pesmic, gibanja, poslušanja in govora seznanili z nemškim jezikom in njegovo uporabo v različnih dejavnostih.

	BEREMO IN USTVARJAMO
	1. razred
	Pri dejavnosti »Beremo in ustvarjamo« bodo učenci spoznavali književna dela, primerna njihovi starosti in zanimanjem. Ob tem se bodo učili aktivnega poslušanja in se urili v bralnih veščinah. Po branju bo sledilo likovno ustvarjanje, namenjeno razvijanju ročnih spretnosti in domišljije.

	OTROŠKI PEVSKI ZBOR 

	1. razred
	Učenci 1. razreda bodo v otroškem pevskem zboru pridobivali prve izkušnje z zborovskim petjem. S pomočjo glasbeno-didaktičnih iger bodo raziskovali svoj glas, se učili poslušati druge ter postopoma razvijali občutek za skupno in usklajeno petje. Poseben poudarek bo namenjen sproščenemu petju, ustvarjalnosti in veselju do glasbe. S petjem preprostih pesmic v primernem glasovnem obsegu bodo učenci razvijali muzikalnost, ritmični in melodični posluh ter glasbeni spomin. Svoje znanje in veselje do petja bodo predstavili tudi na šolskih prireditvah. Pri delu bodo spodbujani k radovednosti, sodelovanju, samozavestnemu izražanju in prijetnemu doživljanju skupnega muziciranja.

	USTVARJALNI PRSTKI
	2. razred
	Učenci bodo ob ustvarjanju razvijali ročne spretnosti, domišljijo, vztrajnost in kreativnost.

	OTROŠKI PEVSKI ZBOR 

	2. razred
	Učenci 2. razreda bodo v otroškem pevskem zboru nadgrajevali svoje dosedanje pevske izkušnje ter skozi glasbeno-didaktične igre raziskovali različne možnosti svojega glasu. Razvijali bodo sposobnost poslušanja, usklajenega petja in sodelovanja v skupini ter krepili muzikalnost, ustvarjalnost, ritmični in melodični posluh ter glasbeni spomin. S spoznavanjem pesmi različnih značajev bodo učenci bogatili svoj glasbeni repertoar in se pripravljali na nastope na šolskih prireditvah. Pri petju bodo postopoma razvijali večjo samozavest, natančnost in občutek za skupinsko muziciranje ter predvsem veselje do petja in glasbenega ustvarjanja.

	NAŠA MALA KNJIŽNICA
	2. razred
	Učenci bodo brali zanimive knjige, poznavali avtorje in druge kulture, reševali Ustvarjalnike ter likovno in literarno ustvarjali. Razvijali bodo ustvarjalnost, različne vrste pismenosti, predvsem bralno pismenost, kritično mišljenje, socialno-komunikacijske spretnosti ter veščine sodelovalnega učenja. 
Z različnimi dejavnostmi bodo  krepili pozitiven odnos do kulture in kulturne dediščine, razvijali veščine strpnega in spoštljivega sporazumevanja in pridobivali znanje o kulturni raznolikosti.

	OTROŠKI PEVSKI ZBOR 

	3. – 5. razred
	V otroškem pevskem zboru bodo učenci od 3. do 5. razreda nadgrajevali svoje pevske izkušnje ter skozi petje raziskovali in spoznavali različne možnosti svojega glasu. Razvijali bodo sposobnost poslušanja sebe in drugih, krepili muzikalnost, ustvarjalnost, ritmični in melodični posluh ter glasbeni spomin. S spoznavanjem in učenjem novih pesmi bodo učenci bogatili svoj glasbeni repertoar ter se predstavili  na šolskih in izvenšolskih prireditvah. Poseben poudarek bo namenjen veselju do petja, sodelovanju in ustvarjanju prijetnega vzdušja pri skupnem muziciranju. Zbor se bo predstavil na šolskih prireditvah in drugih dogodkih ter se udeležil območne revije otroških in mladinskih pevskih zborov »Čriček poje«.

	NEMŠKA URICA
	3. razred
	Znanje tujih jezikov nam odpira nešteto možnosti v življenju. Tako kot star slovenski pregovor »Več znaš, več veljaš,« kar posebej velja za znanje tujih jezikov v današnjem času. Učenci bodo pri nemških uricah spoznali osnove nemškega jezika in pri tem razvijali jezikovne spretnosti, prilagojene njihovi starosti. Učenje nemškega jezika bo potekalo na sproščen in zabaven način, saj se bodo učenci jezika učili s pomočjo različnih didaktičnih pristopov: petje, izštevanka, igre itn.

	NEMŠČINA V RAP-U 
	4. in 5. razred

	Učenci skozi igro, pesmi in interaktivne naloge spoznavajo osnovne in zahtevnejše nemške besede in izraze. Poudarek je na razvijanju poslušanja, govora in razumevanja v sproščenem učnem okolju. Dejavnost spodbuja radovednost in veselje do učenja tujega jezika.

	 SOCIALNE IGRE
	4. razred
	Učenci bodo krepili in razvijali socialne veščine: komunikacijo, komunikacijo čustev, odgovornost, sodelovanje, empatijo … v odnosu do sebe, sošolcev, vrstnikov.

	VSEVED
	5. razred

	Učenci bodo raziskovali teme Vesele šole ter učne poti –kvize. Raziskovali bodo mednarodne dneve  ter jih obeležili, igrali igro Vseved.

	BRALNO-DRAMSKI KLUB
	6. – 9. razred





	Pri tej dejavnosti bodo učenci razvijali in nadgradili svoje bralne in dramske sposobnosti, se pogovarjati in debatirati o knjigah in opraviti bralno značko, se pripravljali na tekmovanje za Cankarjevo priznanje ter se preizkusiti v vlogi voditeljev in deklamatorjev na šolskih proslavah ter pripravili vsaj eno dramsko igrico. Učenci se bodo učili kritično in ustvarjalno razmišljati ter sodelovati. Ohranjali bodo motivacijo za branje, bralno pismenost in kulturno dediščino. Odkrivali in razvijali bodo osebne interese in talente ter krepili pozitivne medvrstniške odnose.

	KREA(K)TIVNI
	6. – 9. razred



	Pri urah bomo kreativni/aktivni na različnih likovnih področjih, oblikovali bomo scene, razstave in se vključevali v šolske projekte. Izdelovali bomo tudi lutke in pripravili lutkovno predstavo od idejne zasnove do končne izvedbe, s katero se bomo udeležili Srečanja lutkovnih skupin. Sodelovali bomo še na likovnih natečajih.

	SODOBNA FOTOGRAFIJA
	6. – 9. razred




	Dejavnost učencem odpira vrata v svet sodobne vizualne umetnosti. Spoznali bodo osnovne zakonitosti fotografije, ki jih bodo nadgradili s praktičnim delom – fotografiranjem šolskih razstav, projektov in prireditev. Poleg obdelave fotografij se bodo učenci preizkusili tudi v snemanju in urejanju video posnetkov. Svoje izdelke bodo predstavili na šolski fotografski razstavi kot tudi na različnih natečajih, s čimer bodo razvijali ustvarjalnost, tehnično znanje ter digitalno izražanje.

	MLADINSKI PEVSKI ZBOR

	6. – 9. razred




	V mladinskem pevskem zboru bodo pevci od 6. do 9. razreda nadgrajevali svoje glasbene sposobnosti. Izvajali bodo nekoliko zahtevnejše pesmi in vaje, ob katerih bodo razvijali pravilno tehniko petja, samostojnost izvajanja melodije, oblikovanje glasbenih fraz in širili obseg pevskega glasu. Še naprej bodo ohranjali veselje do glasbe in poglabljali sproščenost nastopanja ter glasbene in pevske sposobnosti. S tem bodo pridobili tudi podlago za kasnejše ukvarjanje z glasbenimi dejavnostmi. Predstavili se bodo na šolskih in izvenšolskih prireditvah.

	NEMŠČINA V RAP-U
	6.razred

	Učenci nadgrajujejo osnovno znanje nemščine. Poudarek je na razvijanju poslušanja, govora in razumevanja v sproščenem učnem okolju ter zapisu. 



